钦定古今图书集成/明伦汇编/氏族典/第068卷 > 朱敦儒
## 钦定古今图书集成/明伦汇编/氏族典/第068卷 > 朱敦儒

按《宋史朱敦儒传》：“敦儒字希真，河南人。父勃，绍圣谏

举草泽才德之士。淮西部使者言敦儒有文武才，召
之。敦儒又辞避乱，客南雄州，张浚奏赴军前，计议弗
起。绍兴二年，宣谕使明橐言敦儒达治体，有经世才”，
廷臣亦多称其靖退。诏以为右迪功郎，下肇庆府，敦
遣诣行在。敦儒既至，命对便殿，论议明畅。上悦，赐进
士出身，为秘书省正字。俄兼兵部郎官，迁两浙东路
提点刑狱。会右谏议大夫汪勃劾敦儒专立异论，与
李光交通，敦儒遂罢。十九年，上疏请归，许之。敦儒素
工诗及乐府，婉丽清畅。时秦桧当国，喜奖用骚人墨
客以文太平。桧子熹亦好诗，于是先用敦儒子为删
定官，复除敦儒鸿胪少卿。桧死，敦儒亦废。